CELEX: 62019CN0301
Language: da
Date: 2019-04-11 00:00:00
Title: Sag C-301/19 P: Appel iværksat den 11. april 2019 af Europa-Kommissionen til prøvelse af dom afsagt af Retten (Tredje Udvidede Afdeling) den 12. februar 2019 i sag T-201/17, Printeos mod Kommissionen

15.7.2019   
            
            
               DA
            
            
               Den Europæiske Unions Tidende
            
            
               C 238/8
            
         
      Appel iværksat den 11. april 2019 af Europa-Kommissionen til prøvelse af dom afsagt af Retten (Tredje Udvidede Afdeling) den 12. februar 2019 i sag T-201/17, Printeos mod Kommissionen
      (Sag C-301/19 P)
      (2019/C 238/11)
      Processprog: spansk
      
         Parter
      
      
         Appellant: Europa-Kommissionen (ved F. Dintilhac, P. Rossi og F. Jimeno Fernández, som befuldmægtigede)
      
         Den anden part i appelsagen: Printeos, S.A.
      
         Appellanten har nedlagt følgende påstande
      
      
                  —
               
               
                  Dommen afsagt den 12. februar 2019 af Retten i sag T-201/17, Printeos S.A. mod Europa-Kommissionen, ophæves.
               
            
                  —
               
               
                  Domstolen træffer afgørelse vedrørende sagens realitet, og
                  
                              —
                           
                           
                              Kommissionen frifindes for så vidt angår erstatningspåstanden på grundlag af artikel 266, stk. 2, TEUF, artikel 268 TEUF og 340 TEUF samt artikel 41, stk. 3, i Den Europæiske Unions charter om grundlæggende rettigheder,
                           
                        
                              —
                           
                           
                              ulovlighedsindsigelsen mod artikel 90, stk. 4, litra a), i forordning nr. 1268/2012 (1) afvises, eller subsidiært forkastes som ugrundet,
                           
                        
                              —
                           
                           
                              påstanden om annullation af e-mailen af 27. januar 2017 afvises eller subsidiært forkastes som ugrundet,
                           
                        
                              —
                           
                           
                              Printeos S.A. tilpligtes at betale sagsomkostningerne i begge instanser.
                           
                        
            
         Anbringender og væsentligste argumenter
      
      Kommissionen har gjort gældende, at Retten begik en retlig fejl i den appellerede dom vedrørende følgende forhold:
      
                  —
               
               
                  Første anbringende: Retten tilsidesatte Europa-Kommissionens ret til forsvar og princippet om en retfærdig rettergang i strid med princippet non ultra petita, da den uretmæssigt ændrede genstanden og det centrale punkt i tvisten efter i retsmødet at have anmodet appellanten om at ændre kvalificeringen af de renter, som selskabet havde krævet i sin oprindelige stævning.
               
            
                  —
               
               
                  Andet anbringende: Retten foretog en urigtig fortolkning af artikel 266 TEUF, da den fandt, at denne artikel pålægger Kommissionen en absolut og ubetinget forpligtelse til at betale morarenter i tilfælde af en annullation af en afgørelse, hvorved der pålægges en sanktion eller bøde, med tilbagevirkende kraft fra tidspunktet for den midlertidige betaling.
               
            
                  —
               
               
                  Tredje anbringende: Retten begik en retlig fejl ved at fortolke artikel 266 TEUF i lyset af IPK-dommen (2), Corus-dommen (3) og Holcim-kendelsen (4) uden at tage hensyn til de nye lovgivningsmæssige rammer, der finder anvendelse på konkurrenceområdet.
               
            
                  —
               
               
                  Fjerde anbringende: Retten begik en retlig fejl, da den fastslog, at de betingelser, der i henhold til retspraksis kræves for at pålægge et erstatningsansvar uden for kontraktforhold, var opfyldt i nærværende sag.
               
            
                  —
               
               
                  Femte anbringende: Retten tilsidesatte legalitetsprincippet og retssikkerhedsprincippet, idet den ikke i den foreliggende sag anvendte artikel 90 i delegeret forordning nr. 1268/2012 på trods af en tidligere afgørelse, hvori dette var fastsat.
               
            
         (1)  Kommissionens delegerede forordning (EU) nr. 1268/2012 af 29.10.2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige Budget (EUT 2012, L 362, s. 1).
      
         (2)  Dom af 12.2.2015, Kommissionen mod IPK International (C-366/13 P, EU:C:2014:2170).
      
         (3)  Dom af 10.10.2001, Corus mod Kommissionen (T-171/99, EU:T:2001:249).
      
         (4)  Kendelse af 4.5.2005, Holcim mod Kommissionen (T-86/03, EU:T:2005:157).